मिचियो काकु
मिचियो काकु (जापानी: カク ミチオ, 加來 道雄, /ˈmiːtʃioʊ ˈkɑːkuː/; जन्म 24 जनवरी, 1947) एक अमरीकी भौतिक विज्ञानी, विज्ञान संचारक, भविष्य विज्ञानी और लोकप्रिय-विज्ञान के लेखक हैं। वे न्यूयॉर्क के सिटी कॉलेज और सीयूएनवाई ग्रेजुएट सेंटर में सैद्धांतिक भौतिकी के प्रोफ़ेसर हैं। मिचियो भौतिकी और तत्संबंधित विषयों पर कई पुस्तकों के लेखक हैं। विज्ञान और विज्ञान कथा को जोड़ने के उनके प्रयासों के लिए उन्हें 2021 का सर आर्थर क्लार्क लाइफ़टाइम अचीवमेंट अवार्ड भी मिल चुका है।